MFI-9 Junior kom 1961 og var en utvikling av Björn Andreassons amatørprosjekt BA-7, som ble konstruert og bygget i USA på slutten av 1950-tallet. De største forandringene var en større førerkabin samt en kraftigere motor. Modellen ble også bygget på lisens av den tysk flyprodusenten Bölkow under navnet Bo 208. I 1963 kom den modifiserte MFI-9B Militrainer, som var konstruert for militær flyopplæring og var utstyrt med ulike våpen- og lastalternativ, opphengt under vingene. Ni av disse MFI-9B kom senere til å bli brukt av Carl Gustaf von Rosens militære frivillighetsstyrke på Biafras side under Biafrakrigen i Nigeria. En videreutvikling av MFI-9 er FI-15.